CELEX: 32009D0988
Language: sl
Date: 2009-12-18 00:00:00
Title: Sklep Komisije z dne 18. decembra 2009 o imenovanju Agencije Skupnosti za nadzor ribištva kot organa za izvajanje nekaterih nalog iz Uredbe Sveta (ES) št. 1005/2008 (notificirano pod dokumentarno številko C(2009) 10155)

19.12.2009   
            
            
               SL
            
            
               Uradni list Evropske unije
            
            
               L 338/104
            
         
      SKLEP KOMISIJE
   
   z dne 18. decembra 2009
   o imenovanju Agencije Skupnosti za nadzor ribištva kot organa za izvajanje nekaterih nalog iz Uredbe Sveta (ES) št. 1005/2008
   (notificirano pod dokumentarno številko C(2009) 10155)
   (2009/988/EU)
   EVROPSKA KOMISIJA JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (1) ter zlasti členov 11(3), 20(4), 25(2), 48(4) in 48(5) navedene uredbe,
   ob upoštevanju naslednjega:
   
               (1)
            
            
               Členi 11(3), 20(4), 25(2), 48(4) in 48(5) Uredbe (ES) št. 1005/2008 pooblaščajo Komisijo, da imenuje organ za namene iz teh členov.
            
         
               (2)
            
            
               V skladu s členom 3 Uredbe Sveta (ES) št. 768/2005 z dne 26. aprila 2005 o ustanovitvi Agencije Skupnosti za nadzor ribištva in o spremembi Uredbe (ES) št. 2847/93 o oblikovanju nadzornega sistema na področju skupne ribiške politike (2) so naloge Agencije Skupnosti za nadzor ribištva med drugim usklajevanje dejavnosti za boj proti nezakonitemu, neprijavljenemu in nereguliranemu ribolovu v skladu s predpisi Evropske unije.
            
         
               (3)
            
            
               Agencija Skupnosti za nadzor ribištva mora biti zato imenovana za organ iz členov 11(3), 20(4), 25(2), 48(4) in 48(5) Uredbe (ES) št. 1005/2008.
            
         SPREJELA NASLEDNJI SKLEP:
   Člen 1
   Agencija Skupnosti za nadzor ribištva je organ, pristojen za:
   
               (a)
            
            
               pošiljanje obvestil plovil tretje države državi(-am) zastave, vključno s kopijo za Komisijo, o zavrnitvi dovoljenj za iztovarjanje ali pretovarjanje ter, če je to primerno, pošiljanje kopij teh obvestil regionalnim organizacijam za upravljanje ribištva v skladu s členom 11(3) Uredbe (ES) št. 1005/2008;
            
         
               (b)
            
            
               zagotavljanje izvedbe revizije na kraju samem na zahtevo Komisije, in sicer samostojno ali v sodelovanju s Komisijo, da preveri, kako se dejansko izvaja dogovor o sodelovanju s tretjimi državami v skladu s točko (c) drugega pododstavka člena 20(4) Uredbe (ES) št. 1005/2008;
            
         
               (c)
            
            
               sporočanje državam članicam in državam zastave, vključno s kopijo za Komisijo, dodatnih informacij, ki jih države članice predložijo Komisiji in ki so pomembne za oblikovanje seznama plovil IUU Evropske unije v skladu s členom 25(2) Uredbe (ES) št. 1005/2008;
            
         
               (d)
            
            
               pošiljanje poročil o opažanju vsem državam članicam, vključno s kopijo za Komisijo, in po potrebi izvršilnemu sekretarju ustrezne regionalne organizacije za upravljanje ribištva v skladu s členom 48(4) Uredbe (ES) št. 1005/2008;
            
         
               (e)
            
            
               pošiljanje informacij države članice izvršilnemu sekretarju ustrezne regionalne organizacije za upravljanje ribištva, vključno s kopijo za Komisijo, kot odgovor na poročilo o opažanju, ki ga pripravi pogodbenica te regionalne organizacije za upravljanje ribištva o enem od plovil zadevne države članice, v skladu s členom 48(5) Uredbe (ES) št. 1005/2008.
            
         Člen 2
   Ta sklep je naslovljen na Agencijo Skupnosti za nadzor ribištva.
   
      V Bruslju, 18. decembra 2009
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 286, 29.10.2008, str. 1.
   
      (2)  UL L 128, 21.5.2005, str. 1.